Invitation til viden om nye elnet-regler | Installatør
01.05.2019 | EL | Energi
Invitation til viden om nye elnet-regler
Temadag om 'Nyt Fællesregulativ og skærpede krav til net-tilslutning af vind- og solenergi': Arbejder du som installatør med nettilslutning af bl.a. solceller og vindmøller? Hvis ja, så deltag i Dansk Energis temadag den 11. juni.
af DANSK ENERGI,
EU-regler har fået de danske elnetselskaber til at ændre krav for tilslutning af produktionsanlæg (solceller, vindmøller mm.) til 0,4 kV-nettet pr. 27. april. For at gøre overgangen til de nye krav håndterbar har mine kolleger gennem længere tid arbejdet på en løsning for de vigtigste aktører. Den gode nyhed er, at fabrikanter af solcelleinvertere og andre anlæg, der overholder de nye krav, kan nøjes med at afgive en erklæring og dermed blive stående på Dansk Energis positivliste.
Det, vi hører på vandrørene, er, at positivlisterne for solcelleinvertere og andre småproducenter er nyttig både for forhandlere/fabrikanter, installatører og elnetselskaber. Listerne mindsker nemlig det papirarbejde, der er forbundet med en nettilslutning.
Derfor har en stribe forhandlere og fabrikanter af især solcelleinvertere, men også husstandsvindmøller og mikro-kraftvarme på op til 50 kW, gennem registreret deres anlæg på positivlisterne.
I den kommende tid skal listerne revideres. På grund af nye EU-regler bliver vi nødt til at justere indholdet, så anlæggene på listerne overholder de nye regler.
Hvis et anlæg ikke er optaget på en af positivlisterne, skal elnetselskaberne behandle det individuelt ved hver tilslutningssag.
Positivlisterne fortsætter med at eksistere efter overgangen til de nye tekniske krav fra EU. Vi vil gerne gøre overgangen let for de fabrikanter, som har anlæg på de nuværende lister. Hvis deres anlæg overholder de nye tekniske betingelser, skal fabrikanterne bare afgive en erklæring, og så forbliver deres produkt på listen,
Erklæringen og de tekniske betingelser ligger på Dansk Energis hjemmeside under 'positivlister': https://www.danskenergi.dk/vejledning/nettilslutning/positivlister
PS. Nogle gange kan det være svært at navigere rundt i nye regler. Derfor inviterer Dansk Energi til kursus den 11. juni i Kolding. Deltagerne kommer bl.a. til at høre om de nye tekniske betingelser og Fællesregulativ 2019, der er ved at blive udarbejdet med nye retningslinjer for, hvad autoriserede el-installatører skal oplyse i forhold elnetselskaberne, når der tilsluttes nye anlæg.
Du kan læse mere og tilmelde dig kurset på https://www.danskenergi.dk/temadag/temadag-om-nyt-faellesregulativ-skaerpede-krav-til-net-tilslutning-vind-solenergi
Tags: DANSK ENERGI, Elnet, Solceller, Vindmøller
14.05.2019 | Energi Gladsaxes svømmehaller får solceller på taget
15.02.2018 | Energi Dialog om udbudsbetingelser for solcelleanlæg
Dansk Energi er erhvervs- og interesseorganisation for energiselskaber i Danmark. Vi styres og finansieres af medlemsvirksomhederne, primært elselskaber, og vi arbejder på at sikre energiselskaberne de bedste og frieste vilkår til at konkurrere og udvikle sig på for at sikre udvikling, vækst og velfærd i Danmark.Dansk Energi er samlingspunkt for tre medlemsforeninger:- Dansk Energi - Net, forening…